CELEX: 62012TN0181
Language: ro
Date: 2012-04-26 00:00:00
Title: Cauza T-181/12: Acțiune introdusă la 26 aprilie 2012 — Bateni/Consiliul

16.6.2012   
            
            
               RO
            
            
               Jurnalul Oficial al Uniunii Europene
            
            
               C 174/28
            
         Acțiune introdusă la 26 aprilie 2012 — Bateni/Consiliul
   (Cauza T-181/12)
   2012/C 174/46
   Limba de procedură: germana
   
      Părțile
   
   
      Reclamant: Naser Bateni (Hamburg, Germania) (reprezentanți: J. Kienzle și M. Schlingmann, avocați)
   
      Pârât: Consiliul Uniunii Europene
   
      Concluziile
   
   Reclamantul solicită Tribunalului:
   
               —
            
            
               anularea Regulamentului (UE) nr. 267/2012 al Consiliului din 23 martie 2012 privind măsuri restrictive împotriva Iranului și de abrogare a Regulamentului (UE) nr. 961/2010, în măsura în care se referă la reclamant;
            
         
               —
            
            
               obligarea Consiliului la plata cheltuielilor de judecată efectuate în prezenta procedură, în special a celor efectuate de reclamant.
            
         
      Motivele și principalele argumente
   
   În susținerea acțiunii, reclamantul invocă trei motive.
   
               1.
            
            
               Primul motiv întemeiat pe încălcarea dreptului la apărare al reclamantul
               
                           —
                        
                        
                           Consiliul a încălcat dreptul reclamantului la o protecție jurisdicțională efectivă și în special obligația de motivare, întrucât nu a furnizat o motivare suficientă cu privire la includerea reclamantului în anexa la regulamentul atacat.
                        
                     
                           —
                        
                        
                           Consiliul a încălcat dreptul reclamantului de a fi ascultat, întrucât nu i-a acordat posibilitatea prevăzută la articolul 46 alineatele (3) și (4) din regulamentul atacat de a prezenta observații cu privire la includerea sa pe lista sancțiunilor și, astfel, de a determina o reexaminare a deciziei de către Consiliu.
                        
                     
         
               2.
            
            
               Al doilea motiv întemeiat pe lipsa unui temei pentru includerea reclamantului pe lista sancțiunilor
               
                           —
                        
                        
                           Motivele furnizate de Consiliu cu privire la includerea reclamantului pe lista sancțiunilor nu permit identificarea exactă a temeiului juridic avut în vedere de Consiliu.
                        
                     
                           —
                        
                        
                           O activitate desfășurată de reclamant numai până în luna martie 2008 nu justifică includerea acestuia pe lista sancțiunilor în luna decembrie 2011.
                        
                     
                           —
                        
                        
                           Activitatea reclamantului în calitate de director al Hanseatic Trade Trust & Shipping (HTTS) GmbH nu justifică includerea acestuia pe lista sancțiunilor, în special întrucât Tribunalul Uniunii Europene a anulat Regulamentul (UE) nr. 961/2010 (1) în măsura în care se referea la HTTS GmbH.
                        
                     
                           —
                        
                        
                           Simplul fapt că reclamantul a fost directorul unei societăți engleze, care între timp a fost dizolvată, nu ar permite în niciun mod să se concluzioneze că ar fi întrunit unul dintre motivele prevăzute la articolul 23 alineatul (2) din regulamentul atacat, necesare pentru includerea reclamantului pe lista sancțiunilor.
                        
                     
         
               3.
            
            
               Al treilea motiv, întemeiat pe încălcarea dreptului fundamental al reclamantului la respectarea proprietății
               
                           —
                        
                        
                           Includerea reclamantului pe lista sancțiunilor ar constitui o ingerință nejustificată în dreptul său fundamental la proprietate, întrucât, dată fiind motivarea insuficientă furnizată de Consiliu, reclamantul nu este în măsură să înțeleagă motivele pentru care a fost inclus pe lista persoanelor vizate de aceste sancțiuni.
                        
                     
                           —
                        
                        
                           Includerea reclamantului pe lista sancțiunilor este vădit neadecvată pentru a atinge obiectivele urmărite de regulamentul atacat și constituie, în plus, o ingerință disproporționată în dreptul său la proprietate.
                        
                     
         
      (1)  Regulamentul (UE) nr. 961/2010 al Consiliului din 25 octombrie 2010 privind măsuri restrictive împotriva Iranului și de abrogare a Regulamentului (CE) nr. 423/2007 (JO L 281, p. 1).